b'\n_START_ARTICLE_\nSodobni roman o borilnih ve\xc5\xa1\xc4\x8dinah\n_START_SECTION_\nNastanek sodobnega romana o borilnih ve\xc5\xa1\xc4\x8dinah\n_START_PARAGRAPH_\nGre za mlaj\xc5\xa1o knji\xc5\xbeevno zvrst, ki pa izvira iz dolge, bogate tradicije romanov o kung fuju in samurajih. Nanjo so vplivale druge literarne smeri, predvsem pa filmi in bestselerji oz. prodajne uspe\xc5\xa1nice.\n_START_SECTION_\nZna\xc4\x8dilnosti sodobnega romana o borilnih ve\xc5\xa1\xc4\x8dinah\n_START_PARAGRAPH_\nMedtem ko so bili romani o kung fuju in samurajih krajevno omejeni na Kitajsko in Japonsko, je globalizacija, ki jo je prinesel internet, raz\xc5\xa1irila dogajanje na ves svet. Tudi borilne ve\xc5\xa1\xc4\x8dine niso ve\xc4\x8d omejene samo na kung fu in me\xc4\x8devanje, ampak se pojavlja cela paleta razli\xc4\x8dnih ve\xc5\xa1\xc4\x8din. Junake ne vodijo zmeraj plemeniti, po\xc5\xbertvovalni motivi, ampak imajo tudi osebnostne napake, so polni dvomov in ob\xc4\x8dutkov krivde. Poglavitna oblika je akcijski triler, prisotni pa so elementi fantastike, grozljivke, detektivke, erotike in \xc5\xa1portnega romana.'